Cuka

Cuka (, pinjaman  cukra) adalah sejenis cecair yang sebahagian besarnya terdiri dari sebatian asid asetik dan air, asid ini dihasilkan melalui pemeraman etanol oleh bakteria asid asetik. Ia masa kini digunakan di dapur, tetapi dalam sejarah, ia merupakan asid sederhana yang paling biasa didapati, ia memiliki pelbagai kegunaan pengilangan, perubatan, dan domestik.

Cuka pengilangan dihasilkan sama ada melalui proses penapaian pantas atau perlahan. Secara umum, kaedah perlahan digunakan dengan cuka tradisi, dan proses penapaian berlaku perlahan-lahan dalam tempoh beberapa minggu atau bulan. Tempoh penapaian lebih lama membenarkan pengumpulan lendir bukan toksin oleh bakteria asid asetik. Kaedah lebih pantas menambah induk cuka (contohnya kultur bakteria) pada sumber cecair sebelum menambah udara melalui sistem pam venturi atau turbin bagi menggalakkan proses pengudaraan untuk mendapatkan penapaian yang lebih pantas. Dalam proses penapaian pantas, cuka boleh dihasilkan dalam tempoh 20 jam hingga tiga hari.

Variati

Cuka putih 
Lihat cuka suling

Cuka malt 
Cuka malt, juga dikenali sebagai Alegar, dihasilkan menggunakan pemeraman barli, menyebabkan kandungan gula dalam bijiran bertukar menjadi maltosa. Kemudian ale disuling dari maltose dan dibiarkan menjadi cuka, yang kemudian diperam. Air cuka yang dihasilkan biasanya bewarna perang cerah.

Di United Kingdom, cuka malt merupakan bumbu tradisi bersama garam bagi memperisakan sajian kentang goreng baik yang jenis jejaro mahupun kerepek.

Cuka wain 

Cuka wain biasanya dihasilkan dari wain merah atau putih, dan merupakan cuka paling biasa digunakan di negeri-negeri Mediterranean dan Eropah Tengah. Sebagaimana wain, terdapat julat rasa yang luas bagi mutu cuka yang dihasilkan. Cuka wain paling bermutu tinggi diperam dalam kayu sehingga dua tahun, dan menunjukkan perisa kompleks serta lembut. Cuka wain cenderung memiliki keasidan lebih rendah berbanding cuka putih atau apel. Kebanyakan cuka wain lebih mahal dibuat dari jenis wain tersendiri seperti cuka champagne, cuka sherry, atau pinot grigio.

Rujukan

Pautan luar 
 
 Gasoline from Vinegar MIT Technology Review
 Vinegars of the World. Solieri and Giudici, ISBN 978-88-470-0865-6